***Anexa 9***

***Specificații tehnice privind componența sistemelor pentru care se acordă sprijin sub forma costurilor standard\****

***I.******SISTEM ÎMPREJMUIRE***

***Componență:***

 *- Spalieri din beton/metal;
- Contravântuiri pentru rigidizare;
- Plasa sârmă galvanizată/zincată/plastifiată,
- Sârme întindere plasă;
- Sârmă ghimpată antiefracție;
- Porți de acces pietonal și/sau auto (câte sunt necesare).*

***II.******SISTEM IRIGARE LOCALIZATĂ***

***Componență:***

 *- stația de pompare: pompă electrică, panou electric, kit de accesorii pentru conexiune electrică, kit de accesorii pentru conexiune electrică, kit de împământare, kit protecție pentru funcționarea în uscat, conexiune pompă-filtru, kit de fitinguri și accesorii, unitate de aspirație;
- stația de filtrare: filtru, supapa de reținere a impurităților, manometre aerisire, kit accesorii și fitinguri, valva pentru reglarea presiunii, valva aerisire, apometru, valvă manuală;
- linie principală și secundară: țevi, fitinguri (adaptoare, coturi, teuri);
- linie de picurare: robineți, linie de picurare cu picurători autocompensat, inele de capăt:
- automatizare: controler, valve cu reductor presiune.*

***III.******SISTEM FERTIRIGARE LOCALIZATĂ***

***Componență:*** *La sistemul de irigare se adaugă:*

 *- tablou de comandă pentru setare automată,
- injector automat,
- pompe dozare îngrășământ/acizi,
- tancuri/bazine de fertilizare,
- manometru pentru monitorizarea presiunii de lucru,
- valve cu acționare rapidă,
- senzori EC și pH,
- fitinguri,
- țevi PVC.*

 *Notă: componentele sistemului trebuie să fie tratate UV și rezistente chimic la posibila acțiune a fertilizanților.*

***IV. SISTEM DE SUSȚINERE*** *constă dintr-o rețea de stâlpi de capăt, poziționați la început și sfârșit de rând, stâlpi intermediari și sârmele de susținere pentru pomi distribuite pe 2, 3 sau 4 etaje. Sistemul de ancorează la capetele de rând. Va fi adaptat pe specie și sistem de cultură.*

***Componență:***

 *-          Stâlpi de susținere de capăt, realizați din beton precomprimat armat;
-          Stâlpi de susținere intermediari, realizați din beton precomprimat armat;
-          Placi antiscufundare metalice pentru stâlpi perimetrali;
-          Ancore realizate din bară oțel;
-          Fir oțel special;
-          Șufă (funie) din oțel;
-          Întinzătoare de șufăși sârme;
-          Bride spalieri intermediari și pentru șufe;
-          Tutori individuali (din bambus, lemn gudronat etc.)*

***IV.******SISTEM PLASĂ ANTIGRINDINĂ***

***Componență:****conține sistemul de susținere, la care se adaugă:*

 *- plasa antigrindină rezistentă la UV;
- stâlpi laterali;
- stâlpi de colț;
- sârmă de oțel pentru susținerea plasei antigrindină;
- colier întinzător;
- ancore;
- șufă (funie) pentru ancorarea stâlpilor de colț și laterali
- șufă (funie) pentru conectarea superioară transversală a spalierilor;
- șufă (funie) pentru susținerea plasei antigrindină la capătul rândului;
- cârlige;
- capișoane spalieri;
- coliere blocante, clipsuri pentru fixare și inele pentru legarea plasei antigrindină;
- lanț pentru strângerea plasei antigrindină.*

***V. SISTEM PROTECȚIE ANTIPLOAIE -*** *se instalează sub plasa sistemului antigrindină.Se utilizează aceeași structură de susținere a sistemului antigrindină.Pentru a face față solicitărilor datorate forței vântului, sistemul este asigurat cu ancoraje suplimentare.*

***Componență:*** *conține sistemul de plasă antigrindină, la care se adaugă:*

 *-          membrană antiploaie;
-          coardă elastică;
-          cârlig din plastic pentru tensionarea membranei,
-          cârlig din plastic pentru tensionarea laterală;
-          cârlig din plastic pentru fixarea superioară;
-          lanț pentru strângerea membranei.*

\* Dacă investiția nu respectă semnificativ specificațiile prevăzute în această anexă, sprijinul nu poate fi acordat sub forma costurilor standard și contribuției în natură (de exemplu: proiectele care prevăd cheltuieli cu sistem de susținere clasic, ce nu poate fi utilizat pentru instalarea sistemelor de protecție antigrindină și antiploaie).

În acest caz, rezonabilitatea prețurilor este asigurată, după caz, prin:

- respectarea limitelor de preţuri din baza de date a AFIR;

- prezentarea a două oferte pentru bunuri şi servicii a căror valoare este mai mare de 15.000 Euro și o ofertă pentru bunuri şi servicii a caror valoare este mai mică de 15.000 Euro.